कठुआ रेप केस: पहचान का खुलासा होने से SC खफा, कहा- मृतक की भी गरिमा होती है  
पीड़ितों का नाम लेकर उनकी गरिमा को ठेस नहीं पहुंचाई जा सकती
मृतक को भी निजता का अधिकार है 
माता-पिता की सहमति से कैसे पीड़िता का नाम उजागर किया जा सकता है
दिल्ली हाईकोर्ट ने पिछले सप्ताह ही 12 मीडिया घरानों को कठुआ बलात्कार पीड़ित की पहचान सार्वजनिक करने की वजह से दस दस लाख रूपए बतौर मुआवजा अदा करने का निर्देश दिया था. इन मीडिया घरानों ने पीड़ित की पहचान सार्वजनिक करने पर हाईकोर्ट से क्षमा भी मांगी थी. यौन हिंसा से बच्चों का संरक्षण कानून की धारा 23 में यौन हिंसा के शिकार बच्चों से संबंधित मामलों की खबरें देने के बारे में मीडिया के लिये एक प्रक्रिया निर्धारित है जबकि धारा 228- ए ऐसे अपराध में पीड़ित की पहचान का खुलासा करने के बारे में है. कानून में इस अपराध के लिये दो साल तक की कैद और जुर्माने की सजा का प्रावधान है.